รัฐบาลไทย-ข่าวทำเนียบรัฐบาล-นายกรัฐมนตรีระบุไทยแลนด์ 4.0 เป็นนโยบายวางรากฐานการพัฒนาประเทศในระยะยาว และเป็นจุดเริ่มต้นในการขับเคลื่อนไปสู่การเป็นประเทศที่มั่งคั่ง มั่นคง และยั่งยืน
วันศุกร์ที่ 5 พฤษภาคม 2560
นายกรัฐมนตรีระบุไทยแลนด์ 4.0 เป็นนโยบายวางรากฐานการพัฒนาประเทศในระยะยาว และเป็นจุดเริ่มต้นในการขับเคลื่อนไปสู่การเป็นประเทศที่มั่งคั่ง มั่นคง และยั่งยืน
พลเอก ประยุทธ์ จันทร์โอชา นายกรัฐมนตรี กล่าวปาฐกถา เรื่อง “บทบาทของมหาวิทยาลัยไทยต่อ Thailand 4.0” เพื่อวางรากฐานการพัฒนาประเทศในระยะยาว ขับเคลื่อนไปสู่การเป็นประเทศที่มั่งคั่ง มั่นคง และยั่งยืนต่อไป
วันนี้(5พฤษภาคม2560)เวลา09.00น.ณมหิดลสิทธาคารมหาวิทยาลัยมหิดลศาลายาจังหวัดนครปฐม พลเอกประยุทธ์จันทร์โอชานายกรัฐมนตรี กล่าวปาฐกถาเรื่อง“บทบาทของมหาวิทยาลัยไทยต่อThailand 4.0”โดยมีรัฐมนตรีที่เกี่ยวข้อง พร้อมด้วยคณะผู้บริหารคณะอาจารย์บุคลากรนิสิตนักศึกษามหาวิทยาลัยมหิดล เข้าร่วมรับฟัง
โอกาสนี้นายกรัฐมนตรี ได้กล่าวปาฐกถาตอนหนึ่งว่าไทยแลนด์4.0เกิดจากการที่โลกในศตวรรษที่21มีการเปลี่ยนแปลงที่แตกต่างจากโลกในศตวรรษที่20เพราะเป็นการเปลี่ยนแปลงในด้านของโครงสร้างและเป็นโลกที่มีการเปลี่ยนแปลงอย่างรวดเร็วมากทั้งในด้านอุตสาหกรรมเทคโนโลยีการใช้ชีวิตของคนในสังคมยุคใหม่อีกทั้งเป็นโลกที่มีความหลากหลายในเรื่องของมิติทั้งในด้านธรรมชาติการเมืองเศรษฐกิจและสังคมส่งผลให้เกิดทั้งโอกาสและภัยคุกคามขึ้นซึ่งประเทศไทยต้องปรับตัวให้สอดคล้องกับสถานการณ์ที่มีการเปลี่ยนแปลงรวดเร็วคือ"เมื่อโลกเปลี่ยนไทยจึงต้องปรับ"
สําหรับโมเดลไทยแลนด์4.0รัฐบาลต้องการให้เกิดการขับเคลื่อนยุค1.0ซึ่งเป็นยุคของการทําการเกษตรและงานหัตถกรรม ไปยุค2.0เป็นยุคที่ขับเคลื่อนด้วยอุตสาหกรรมเบา และ 2.0 ไปยุค3.0เป็นยุคอุตสาหกรรมที่มีความซับซ้อนเน้นการส่งเสริมการส่งออกและสนับสนุนการลงทุนการนําเข้าเทคโนโลยีจากต่างประเทศหลอมรวมกันเพื่อก้าวไปสู่ยุคไทยแลนด์4.0ที่มุ่งไปสู่ความมั่นคงมั่งคั่งยั่งยืนอย่างเป็นรูปธรรมโดยมีแนวคิดสําคัญคือหลักปรัชญาเศรษฐกิจพอเพียงที่เน้นการสร้างความเข้มแข็งจากภายในเชื่อมโยงไทยสู่ประชาคมโลกเปลี่ยนกระบวนการพัฒนาประเทศจากการปักชําไปสู่การสร้างรากแก้วโดยปรับเปลี่ยนจากเศรษฐกิจที่เคยพึ่งพาเทคโนโลยีจากภายนอกเป็นหลักไปสู่การพึ่งพาตนเองโดยใช้เทคโนโลยีที่เหมาะสมโดยเริ่มจากรากฐานที่สําคัญคือการสร้างคนสู่การเป็นพลเมืองที่มีคุณภาพเป็นสังคมอุดมปัญญา และเมื่อคนไทยมีคุณภาพก็จะนําไปสู่การสร้างวิสาหกิจที่ขับเคลื่อนด้วยนวัตกรรมยกระดับเกษตรกรแบบดั้งเดิมสู่เกษตรกรสมัยใหม่ยกระดับSMEsแบบดั้งเดิมสู่ SMEs ที่ขับเคลื่อนด้วยนวัตกรรมสร้างธุรกิจบริการแบบดั้งเดิมสู่ธุรกิจบริการมูลค่าสูงเปลี่ยนคนที่มีความคิดสู่การเป็นstart upที่สร้างมูลค่าทางธุรกิจทั้งนี้ไทยแลนด์4.0จึงเป็นโมเดลที่ตอบโจทย์ความมั่นคงมั่งคั่งยั่งยืนน้อมนําหลักปรัชญาของเศรษฐกิจพอเพียงมาเชื่อมโยงกับยุทธศาสตร์ชาติ20ปีผ่านการปฏิรูปในด้านต่างๆเพื่อให้ประเทศก้าวไปสู่ประทศที่พัฒนาแล้วภายใน20 ปี ข้างหน้า
พร้อมกันนี้ นายกรัฐมนตรี ได้กล่าวถึงมหาวิทยาลัยมหิดลว่าเป็นมหาวิทยาลัยที่มีบทบาทสําคัญในการมีส่วนร่วมกับการพัฒนาและสร้างสรรค์สังคมไทยมาเป็นเวลายาวนานทั้งในด้านวิชาการและในด้านอื่นๆพร้อมกล่าวว่าในอนาคตอยากเห็นมหาวิทยาลัยมหิดลให้ความสําคัญและมีบทบาทดังต่อไปนี้ คือ1. นําการพัฒนาและเปิดโอกาสการเรียนรู้สร้างความเท่าเทียมในการเข้ารับการศึกษาเพิ่มทุนการศึกษาแก่ผู้ด้อยโอกาสผู้พิการรวมทั้งปรับเกณฑ์อายุของนักศึกษาเพื่อรองรับการเข้าสู่สังคมผู้สูงอายุ2. ปรับเปลี่ยนรูปแบบการเรียนการสอนให้ทันกับยุคสมัยของศตวรรษที่21และยุคสมัยที่มีความเจริญทางด้านดิจิทัล3. การสร้างความสามัคคีและการร่วมมือระหว่างมหาวิทยาลัยในหลายๆเรื่องเช่นการโอนย้ายหน่วยกิตหรือการโอนเกรดระหว่างมหาวิทยาลัยการทําวิจัยสร้างนวัตกรรมสร้างเครือข่ายในการทํางาน4. เน้นจุดแข็งของมหาวิทยาลัยและส่งเสริมให้เกิดความเป็นเลิศในสาขาวิชาต่าง ๆ 5. การบริหารงานอย่างโปร่งใสลดความซ้ําซ้อน6. การวิจัยเพื่อเพิ่มขีดความสามารถในการแข่งขันของประเทศและสร้างนวัตกรรมที่นําไปสู่การพัฒนาประเทศ 7. สร้างสถาบันการศึกษาให้เป็นส่วนหนึ่งของกลไกการขับเคลื่อนเศรษฐกิจทั้งในระดับท้องถิ่นและระดับประเทศและ8.พัฒนาคุณภาพส่งเสริมความรู้ด้านภาษาที่ 2 และภาษาที่ 3 เพื่อพัฒนาบุคลากรให้มีความพร้อมเป็นต้นทุนมนุษย์ในทุกๆ ด้าน
ในตอนท้ายนายกรัฐมนตรี ได้กล่าวย้ําถึงกระบวนทัศน์ในการพัฒนาประเทศภายใต้ประเทศไทย4.0 ว่าเป็นอีกนโยบายหนึ่งที่จะเป็นรากฐานการพัฒนาประเทศในระยะยาวและเป็นจุดเริ่มต้นในการขับเคลื่อนไปสู่การเป็นประเทศที่มั่งคั่งมั่นคงและยั่งยืนตามวิสัยทัศน์ของรัฐบาลพร้อมขอให้สถาบันอุดมศึกษาได้ร่วมแรงรวมใจกันพัฒนาทรัพยากรมนุษย์และช่วยกันสร้างหลักคิดที่ถูกต้องให้กับคนไทยต่อไป
----------------------------------------
กลุ่มประชาสัมพันธ์และเผยแพร่ สํานักโฆษก